Paederia

vignette|Paederia scandens
Ny Paederia dia karazana zavamaniry mamony ao amin' ny fianakaviana Rubiaceae. Zavamaniry mianika (vahy) any amin' ny faritra trôpikaly sy sobtrôpikaly izy ireo. Mamoaka fofona mahery rehefa potehina na tapahina ny raviny na ny tahony. Eto Madagasikara dia fantatra amin' ny anarana toy hoe laingomaimbo, laingomantsina, lengo, taimborona, vahimantsina ireo zavamaniry ireo.

Ahitana karazana miisa eo anelanelan' ny 30 sy 33. Fantatra amin' ny raviny tsotra sy feno ary ny tahony malefaka ny Paederia. Ny karazana sasany, toy ny Paederia scandens na ny Paederia foetida, dia malaza amin' ny fofona mahery sy mantsina, noho ny fisian' ny solifara sy iridôida ao anatiny, izay mahatonga azy ireo hatao fanafody. Ireo vahy ireo dia ampiasaina amin' ny fitsaboana nentim-paharazana noho izy ireo manohitra ny areti-mifindra sy ny mikrôba ary mamampy amin' ny fandevonan-kanina, ary ho an' ny fikarakarana nify. Mamokatra voniny kely sy voany misy nofo izy ireo indraindray, nefa ny raviny sy ny tahony no tena mahaliana aminy, izay misy singa miasa mahery vaika.

 Lisitry ny karazana 
Inty ny lisiry ny karazana ao amin' ny Paederia: araka ny Plants of the World Online (Rubiaceae, Paederia L.)"Rubiaceae, Paederia L.", powo.science.kew.org: 

 Paederia argentea (A.Rich. ex DC.) K.Schum. 
 Paederia axilliflora Puff 
 Paederia bojeriana (A.Rich. ex DC.) Drake 
 Paederia brasiliensis (Hook.f.) Puff 
 Paederia calycina Kurz 
 Paederia cavaleriei H.Lév. 
 Paederia changguan Z.Y.Zhu & S.J.Zhu 
 Paederia ciliata (Bartl. ex DC.) Standl. 
 Paederia cruddasiana Prain 
 Paederia emeiensis Z.Y.Zhu & S.J.Zhu 
 Paederia farinosa (Baker) Puff 
 Paederia foetida L. 
 Paederia grandidieri Drake 
 Paederia lanata Puff 
 Paederia lanuginosa Wall. 
 Paederia linearis Hook.f. 
 Paederia majungensis Homolle ex Puff 
 Paederia mandrarensis Homolle ex Puff 
 Paederia microcephala Pierre ex Pit. 
 Paederia ntiti Mouly & Puff 
 Paederia pallida Craib 
 Paederia pertomentosa Merr. ex H.L.Li 
 Paederia pilifera Hook.f. 
 Paederia pospischilii K.Schum. 
 Paederia praetermissa Puff 
 Paederia sambiranensis Homolle ex Puff 
 Paederia spectatissima H.Li 
 Paederia stenobotrya Merr. 
 Paederia taolagnarensis S.G.Razafimandimbison & C.M.Taylor 
 Paederia thorelii Pit. 
 Paederia thouarsiana Baill. 
 Paederia verticillata Blume 
 Paederia yunnanensis (H.Lév.) Rehder 

 Karazana misy eto Madagasikara 
Eto Madagasikara, ny vondron-karazana Paederia dia ahitana karazana mihoatra ny folo, ny 10 amin' ireo dia tsy fahita afa-tsy eto amin' ny Nosy. Indreto ny anarana anondrana azy ireo: bongo, laingo, laingobe, laingomaimbo, laingomantsina, laingomantsina, laingovahira, lengo, lengomaimbo, lengomantsigny, tamboro, tamboromaimbo, tamboromantsina, tamborona, tambitsy, tambitsilahy, taimboro, vahamaibo, vahavôla, vahifotsy, vahimbitsy, vahimantsina, vahimantsy, vahilengo, vahitsy, zamboromantsina, zamala. Ireo karazana ireo dia fantatra amin' ny toetran' ny voninkazo sy ny taovany hafa mifanaraka amin' ny toerana aniriany manokana.

 Paederia argentea (A. Rich. ex DC.) K. Schum. (= Lecontea argentea) -- kotrokantsina, laingomaimbo, laingomantsina, laingovahira, tamboro, tamboromaimbo, tamboromantsina, tamborona, zamboromantsina
 Paederia bojeriana (A. Rich. ex DC.) Drake -- laingo, laingobe, laingomaimbo, laingomantsina, lengo, taimboro, tamboro, tamborona, zamboromantsina, tambitsy, vahimbitsy;
 Paederia bojeriana subsp. bojeriana
 Paederia bojeriana subsp. foetens (Hiern) Puff
 Paederia farinosa (Baker) Puff (= Vangueria farinosa Baker) -- vahimantsy, zamala, lengomantsigny, laingovahira, lengo, lengomaimbo, tambitsy, vahifotsy.
 Paederia farinosa subsp. farinosa (= Paederia grevei Drake) -- laingovahira, lengo, lengomaimbo, lengomantsina
 Paederia foetida L. -- lengo, laingo, laingomantsina, laingovahira, vahimantsina, lengomantsigny, vahavôla, vahamaibo, laingomaimbo, vahivola
 Paederia grandidieri Drake -- vahilengo, tambitsilahy, vahitsy, vahimantsy
 Paederia lanata Puff -- laingomantsina
 Paederia majungensis Homolle ex Puff -- bongo, vahimantsy
 Paederia mandrarensis Homolle ex Puff -- vahimantsy
 Paederia sambiranensis Homolle ex Puff -- vahimantsy
 Paederia taolagnarensis Puff -- vahimantsy
 Paederia thouarsiana Baill. -- vahimantsina, vahivola, tambitsy, vahimbitsy

Amin' ireo rehetra ireo dia ireto ny tsy fahita raha tsy eto Madagasikara: Paederia argentea, Paederia farinosa, Paederia grandidieri, Paederia lanata, Paederia majungensis, Paederia mandrarensis, Paederia sambiranensis, Paederia taolagnarensis, ary Paederia thouarsiana.

 Jereo koa 

 Maimbo: Morinda - Gynochthodes
 Manitra: Ixora - Gardenia

 Loharano